

**ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ԿԱՌԱՎԱՐՈՒԹՅՈՒՆ**

**Ո Ր Ո Շ Ո Ւ Մ**

4 օգոստոսի 2022 թվականի N - Ա

ԱՆՀԱՏՈՒՅՑ ՕԳՏԱԳՈՐԾՄԱՆ ԻՐԱՎՈՒՆՔՈՎ ՏԱՐԱԾՔ   
ԱՄՐԱՑՆԵԼՈՒ ՄԱՍԻՆ

------------------------------------------------------------------------------------

Հիմք ընդունելով Հայաստանի Հանրապետության քաղաքացիական օրենսգրքի 685–689-րդ հոդվածները, «Պետական ոչ առևտրային կազմա­կեր­պությունների մասին» Հայաստանի Հանրապետության օրենքի 9-րդ հոդվածի   
5-րդ մասը` Հայաստանի Հանրապետության կառավարությունը ո ր ո շ ու մ է.

1. Հայաստանի Հանրապետության սեփականությունը հանդիսացող՝ Հայաս­տանի Հանրապետության Տավուշի մարզ, Դիլիջան համայնք, քաղաք Դիլիջան, Թբիլիսյան խճուղի 8/8 հասցեում գտնվող՝ Հայաստանի Հանրապետության պաշտ­պանության նախարարության հաշվեկշռում գտնվող 297,8 քառ. մետր տարածքը՝ 2035255 դրամ կադաստրային արժեքով, և շինությունը՝ 146,75 քառ. մետր մակերեսով, 9811606 դրամ կադաստրային արժեքով՝ անժամկետ, անհա­տույց օգտագործման իրավունքով ամրացնել «Դիլիջանի թիվ 5 մանկապարտեզ» համայնքային ոչ առևտրային կազմակերպությանը (իրավաբանական անձի պետական գրանցման համարը՝ 03 Ա 059212)։

2. Հայաստանի Հանրապետության տարածքային կառավարման և ենթա­կա­ռուցվածքների նախարարության պետական գույքի կառավարման կոմիտեի նախագահին՝ սույն որոշումն ուժի մեջ մտնելուց հետո երկամսյա ժամկետում «Դիլիջանի թիվ 5 մանկապարտեզ» համայնքային ոչ առևտրային կազմակեր­պության հետ կնքել սույն որոշման 1-ին կետում նշված տարածքի անհատույց օգտագործման պայմանագիր (այսուհետ՝ պայմանագիր)՝ դրանում նախա­տե­սելով, որ պայմանագրի նոտարական վավերացման և պայմանագրից ծագող գույքային իրավունքների պետական գրանցման ծախսերը ենթակա են իրակա­նաց­ման «Դիլիջանի թիվ 5 մանկապարտեզ» համայնքային ոչ առևտրային կազմ­ա­կերպության միջոցների հաշվին:

ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ

ՓՈԽՎԱՐՉԱՊԵՏ Մ. ԳՐԻԳՈՐՅԱՆ

Երևան